

**"Екібастұз қаласы әкімдігінің білім бөлімі" мемлекеттік мекемесі туралы ережеге өзгерістер енгізу туралы**

***Күшін жойған***

Павлодар облысы Екібастұз қалалық әкімдігінің 2016 жылғы 17 наурыздағы № 289/3 қаулысы. Павлодар облысының Әділет департаментінде 2016 жылғы 15 сәуірде № 5078 болып тіркелді. Күші жойылды - Павлодар облысы Екібастұз қалалық әкімдігінің 2016 жылғы 29 шілдедегі N 824/8 қаулысымен

      Ескерту. Күші жойылды - Павлодар облысы Екібастұз қалалық әкімдігінің 29.07.2016 N 824/8 қаулысымен.

      Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңына, Қазақстан Республикасының 2011 жылғы 1 наурыздағы "Мемлекеттік мүлік туралы" Заңына, Қазақстан Республикасы Президентінің 2012 жылғы 29 қазандағы "Қазақстан Республикасы мемлекеттік органының үлгі ережесін бекіту туралы" № 410 Жарлығына сәйкес, Екібастұз қаласының әкімдігі **ҚАУЛЫ ЕТЕДІ**:

      1. Екібастұз қаласы әкімдігінің 2015 жылғы 24 сәуірдегі "Екібастұз қаласы әкімдігінің білім бөлімі" мемлекеттік мекемесі туралы ережені бекіту туралы" (Павлодар облысының Әділет департаментімен 2015 жылғы 29 мамырда № 4498 болып тіркелген, 2015 жылғы 4 маусымда № 22 (1272) "Отарқа" және № 22 (3084) "Голос Экибастуза" газеттерінде жарияланған) № 458/5 қаулысына келесі өзгерістер енгізілсін:

      жоғарыда көрсетілген қаулымен бекітілген, "Екібастұз қаласы әкімдігінің білім бөлімі" мемлекеттік мекемесі туралы Ережеде:

      20–тармақтағы:

      22) тармақша мынадай мазмұндағы жаңа редакцияда жазылсын:

      "мемлекеттің қорғаншылық және қамқоршылық жөніндегі функциялары кәмелетке толмағандардың, оның ішінде асырап алуды, өздеріне қорғаншылықты немесе қамқоршылықты, патронатты белгілеуге мұқтаж, қорғаншылықтағы немесе қамқоршылықтағы, патронаттағы, сондай-ақ жетім балалар мен ата-анасының қамқорлығынсыз қалған балаларға арналған ұйымдарда тәрбиеленетін жетім балалар мен ата-анасының қамқорлығынсыз қалған балалардың құқықтары мен мүдделерін қорғау мақсатында жүзеге асыру;";

      26) тармақша алынып тасталсын;

      32–тармақтағы:

      24) тармақша мынадай мазмұндағы жаңа редакцияда жазылсын:

      "24) "Екібастұз қаласы әкімдігі білім бөлімінің № 36 мектеп-лицейі" коммуналдық мемлекеттік мекемесі";";

      44) тармақша алынып тасталсын;

      54) және 65) тармақшалар мынадай мазмұндағы жаңа редакцияда жазылсын:

      "54) "Екібастұз қаласы әкімдігі білім бөлімінің № 6 "Золотая рыбка" көптiлдiлiктi дамыту орталығы бөбектер бақшасы" коммуналдық мемлекеттік қазыналық кәсіпорны";";

      "65) "Екібастұз қаласы әкімдігі білім бөлімінің "№ 20 "Мерей" көптiлдiлiктi дамыту орталығы бөбектер бақшасы" коммуналдық мемлекеттік қазыналық кәсіпорны";".

      2. "Екібастұз қаласы әкімдігінің білім бөлімі" мемлекеттік мекемесі:

      осы қаулының ресми жариялануын заңнамамен белгіленген тәртіпте қамтамасыз етсін;

      осы қаулыдан туындайтын өзге де қажетті шараларды қабылдасын.

      3. Осы қаулының орындалуын бақылау Екібастұз қаласы әкімінің жетекшілік ететін орынбасарына жүктелсін.

      4. Осы қаулы алғаш ресми жарияланған күнінен бастап қолданысқа енгізіледі.

|  |  |
| --- | --- |
|
*Екібастұз қаласының әкімі*
 |
*А. Вербняк*
 |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК